Alfonsa Muttathupadam, Świynto Alfonsa (godka malajalam: അല്‍ഫോണ്‍സാ മുട്ടത്തുപാടം; Alphonsa dellImmacolata Concezione; rodz. 19 siyrpnia 1910, um. 28 lipca 1946) – świynto katolicko, piyrszo Hinduska kanonizowano bez Kośćōł. Przinoleżoła do Syromalabarskego katolickego Kościoła, kery uznowo papiyża a pozostowo we unije ze Watykōnym. "Alphonsamma", jako jōm we Indjach mianowano, za bajtla bōła biydno a doświodczōła porzucynio a ciyrpiynio. Jei matka umrziła kej Alfonsa mioła trzi mieśōnce a beztōż chowoła jōm ciotka. Niyskorzi, kej bōła 17 lot staro, wstōmpiōła do zakona Klarysek ôd wieczystyj Adoracyje. Bez krōtki czos uczōła bajtle we podstawowyj szuli, nale skiż niymocy musioła ta robota pociepać. Ôd 1936 na trzi lata jeij niymoce ustōmpiōły, co je przipisywane cudownymu wstawiynnictwu m. in. św. Teresy ze Lisieux. Bez reszta życio cołki czos ciyrpioła skiż niymocōw, nale swoje cierpiynie ôfiorowoła za nawrōcyniy grzesznikōw. Wstawiennictwu Afonsy je przipisywano raja cudownych uzdrowiyń, kerych doświodczali rzykajōncy przi jeij grobie. 8 lutygo 1986 zostoła ōuna beatyfikowano bez Jōna Paula II, a niyskorzi kanōnizowano bez Benedykta XVI 12 października 2008.